27. 10. 90 De Europæiske Fællesskabers Tidende Nr. L 296/63 RÅDETS DIREKTIV af 15. oktober 1990 om ændring af bilaget til direktiv 79/117/EØF om forbud mod markedsføring og anvendelse af plantebeskyttelsesmidler indeholdende visse virksomme stoffer (90/533/EØF) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 79/117/EØF af 21. december 1978 om forbud mod markedsføring og anven- dels af plantebeskyttelsesmidler indeholdende visse virk- somme stoffer (?), senest ændret ved direktiv 89/365/ EØF (?, særlig artikel 6, stk. 3, under henvisning til forslag fra Kommissionen, og ud fra følgende betragtninger : I direktiv 79/117/EØF bestemmes det, at bilaget skal ændres regelmæssigt for at tage hensyn til den videnska- belige og tekniske udvikling; det er fastslået, at anvendelsen af dinoseb samt acetater og salte heraf i plantebeskyttelsesmidler vil kunne have en skadelig indvirkning på menneskers og dyrs sundhed og en yderst ugunstig indvirkning på miljøet ; det er ligeledes fastslået, at anvendelsen af binapåcryl og captafol i plantebeskyttelsesmidler vil kunne have en skadelig indvirkning på menneskers og dyrs sundhed ; det er endvidere fastslået, at anvendelsen af dicofol, male- insyrehydrazid og quintozen, der ikke opfylder visse renhedskriterier, vil kunne have en skadelig indvirkning på menneskers og dyrs sundhed og en yderst ugunstig indvirkning på miljøet ; på det nuværende harmoniseringsstadium i henhold til direktiv 79/117/EØF kan medlemsstaterne forbyde markedsføring og brug af aktive stoffer, som ikke er opført på listen i bilaget til nævnte direktiv, eller af aktive stoffer med en højere renhedsgrad end anført deri, på betingelse, af at der sker streng overholdelse af Traktaten og af almindelige retsprincipper, især princippet om ikke- forskelsbehandling og proportionalitetsprincippet ; bilaget til direktiv 79/117/EØF bør derfor suppleres — UDSTEDT FØLGENDE DIREKTIV : Artikel 1 I bilaget til direktiv 79/117/EØF indsættes følgende under litra »C. Andre forbindelser« : () EFT nr. L 33 af 8. 2. 1979, s. 36. () EFT nr. L 159 af 10. 6. 1989, s. 58. »5. Dinoseb samt acetater og salte heraf 6. Binapacryl 7. Captafol 8. Dicofol indeholdende mindre end 78 % p,p'- dicofol eller over 1 g/kg DDT og hermed beslæg- tede forbindelser 9. a) Maleinsyrehydrazid og salte heraf, undtagen cholin-, kalium- og natriumsalte b) Cholin-, kalium- og natriumsalte af maleinsy- rehydrazid indeholdende over 1 mg/kg frit hydrazin udtrykt som syreækvivalenter 10. Quintozen indeholdende over 1 g/kg HCB eller over 10 g/kg pentachlorbenzen.« Artikel 2 Medlemsstaterne sætter de nødvendige love og admini- strative bestemmelser i kraft for at efterkkomme dette direktiv senest den 30. september 1991, for så vidt angår den forbindelse, der er anført under litra C, nr. 8, i bilaget til direktiv 79/117/EØF, som ændret ved nærværende direktiv, og den 31. december 1990, for så vidt angår de øvrige forbindelser. De underretter straks Kommissionen herom. Artikel 3 Dette direktiv er rettet til medlemsstaterne. Udfærdiget i Luxembourg, den 15. oktober 1990. På Rådets vegne V. SACCOMANDI Formand